Updated: fa 6 minuts 24 segons\nDv, 16/08/2019 - 12:22\nDv, 16/08/2019 - 10:27\nDm, 13/08/2019 - 12:17\nDm, 13/08/2019 - 10:39\nDll, 12/08/2019 - 11:11\nDll, 12/08/2019 - 11:09\nDv, 09/08/2019 - 11:28\nDij, 08/08/2019 - 13:20\nDij, 08/08/2019 - 09:52\nDc, 07/08/2019 - 10:16\nDll, 05/08/2019 - 10:27\nDll, 05/08/2019 - 09:36\nL'entrada ‘La vulnerabilitat no fa vacances’, article d’Esther Gil a El Periódico de Catalunya ha aparegut primer a Entitats Catalanes d'Acció Social.\nDv, 02/08/2019 - 14:11\n02.08.2019 | Organitza Obertament\nObertament ofereix formació d’activisme, dirigida a aquelles persones que hagin passat o estiguin passant per alguna experiència pròpia en salut mental i vulguin ser protagonistes de la lluita contra l’estigma en primera persona.\nLa formació consta de dos mòduls i s’impartirà del 14 de setembre al 23 de novembre a Torre Jussana (Av. del Cardenal Vidal i Barraquer 30, Barcelona). La participació a les sessions és gratuïta però es reserven les places a persones que puguin comprometre’s amb l’organització i es requereix assistir a un 75% de les classes.\nLa lluita contra l’estigma d’Obertament es nodreix de testimonis de persones que han conviscut amb una problemàtica de salut mental. Per combatre estereotips cal mostrar la realitat i la diversitat de persones que ho han experimentat de primera mà. Els activistes que col·laboren amb Obertament ho fan des de diferents plans, amb diversos nivells d’exposició pública, sempre segons la situació i el procés personal de cadascú. Des del complet anonimat fins a participar com a portaveu als mitjans de comunicació, contemplen tot un ventall d’espais en què es pot aportar la pròpia vivència en primera persona com a base per fer caure l’estigma.\nL'entrada Formació d’activistes i portaveus antiestigma d’Obertament ha aparegut primer a Entitats Catalanes d'Acció Social.\n2a edició del postgrau sobre adolescents i joves migrants no acompanyats\nDv, 02/08/2019 - 13:57\n02.08.2019 | Universitat de Barcelona, Col·legi Oficial de Treball Social de Catalunya i Fundació Idea\nJa s’ha obert la preinscripció a la segona edició del postgrau ‘Adolescents i joves migrants no acompanyats. Persones en trànsit a la recerca d’una vida digna’.\nEl 12 de setembre tindrà lloc una sessió informativa a les 18:30h a la seu del Col·legi de Treball Social (Portaferrissa 18, 1er pis, Barcelona).\nPrograma en PDF | Formulari de preinscripció\nL'entrada 2a edició del postgrau sobre adolescents i joves migrants no acompanyats ha aparegut primer a Entitats Catalanes d'Acció Social.\n‘Diferents i connectats, una aposta per la interculturalitat’, article de Raúl Martínez a Social.cat\nDij, 01/08/2019 - 09:56\n01.08.2019 | Article d’opinió de Raúl Martínez, coordinador de la Comissió de migracions d’ECAS, a Social.cat\nA Viaje al centro de la mente, el psiquiatre Daniel J. Siegel utilitza el concepte d’integració per definir la salut mental. Per a Siegel, la integració es compon de dos elements: diferenciació i connexió. Com més diferenciades i més connectades estan les parts entre si, major és la integració. Aquests són també els components de la complexitat. La diferenciació augmenta la complexitat. Els sistemes complexos, si estan ben integrats (diferenciats i connectats) són més eficaços, més creatius i resilients. Ens pot ajudar aquest concepte d’integració que es proposa des del funcionament mental per al funcionament social? La meva opinió és que sí.\nAplicat a la nostra societat, no hi ha dubte que, en el seu conjunt, la complexitat ha augmentat en les últimes dècades, i un dels aspectes determinants està vinculat als processos migratoris. Seguint amb aquest raonament, podem assegurar que la nostra societat compleix amb el primer requisit: la diferenciació, i en el terreny que ens ocupa, la diferenciació cultural. Ara bé, segons Siegel, un sistema diferenciat però poc connectat tendeix al caos o a la rigidesa, i no a la integració. Com a societat, en conjunt, no hem d’esforçar-nos molt per aconseguir la diferenciació. Aquesta es produeix de manera natural, provocada per les diferències socioeconòmiques. Persones d’altres països i cultures s’instal·len a Catalunya sense que hàgim de fer res especial per atreure-les. El mal anomenat ‘efecte crida’ no és més que el resultat de les tremendes diferències entre les condicions de vida en uns i altres països, i tenim la sort d’estar en el pol d’atracció i no en el de repulsió. El quid de la qüestió està, doncs, en la connexió.\nEl concepte d’interculturalitat casa bé amb la idea d’integració proposada per Siegel perquè defensa –contràriament al multiculturalisme, l’assimilacionisme o altres models de gestió de la diversitat— la construcció d’una societat cohesionada mantenint les diferències culturals i posant l’accent en la comunicació, el coneixement mutu, la negociació i la gestió pacífica del conflicte; és a dir, diferenciació més connexió.\nLa Generalitat està treballant en un nou Pacte Nacional per a la Interculturalitat. Per a això és important que definim amb claredat què significa el concepte ‘intercultural’ i, encara més, com potenciarà la connectivitat entre les parts diferenciades, necessària per aconseguir la integració i la cohesió social.\nEntre les moltes iniciatives que poden contribuir a generar aquesta connexió entre diferents cultures i grups socials vull cridar l’atenció sobre una d’elles: la figura de la mediació intercultural i dels mediadors i mediadores interculturals. Farem referència a les seves funcions: estimular la comunicació intercultural, el coneixement mutu i la interrelació entre les comunitats, i la negociació com a fórmula de solucionar els conflictes. Es tracta, doncs, d’una figura professional que, independentment del nom que se li doni, treballa activament per a la connexió.\nDesgraciadament, fa ja més de deu anys que no s’inverteix en aquest tipus de professionals que han de fer de pont, de node entre comunitats de diferent contingut cultural, i entre aquestes i les administracions públiques; i que, per tant, han de conèixer i ser referents per a la comunitat majoritària i per a les minoritàries. És més fàcil trobar aquestes figures referencials entre la població d’origen dels col·lectius migrants i gitano, ja que ells coneixen bé els codis de les seves respectives cultures i, pel fet de viure i haver estat formats adequadament, també els de la societat catalana i paia.\nUn parell d’exemples, el primer a Tortosa l’any 2007: un projecte de mediació intercultural gestionat per l’entitat ACISI i finançat per l’Obra Social “la Caixa” va permetre la contractació i formació de mediadors interculturals a la ciutat. Concretament es va contractar una mediadora d’origen xinès, un mediador d’origen marroquí i un altre d’origen pakistanès. Gràcies al treball realitzat per aquestes persones amb les seves respectives comunitats es van incrementar substancialment els contactes entre aquestes i entre elles i l’administració. Fruit d’aquest treball es va acordar la ubicació definitiva de la mesquita, però el projecte va caure el 2009 i les connexions es van tornar a perdre.\nL’altre exemple és de 2012: barri del Besòs de Barcelona, on una persona d’un origen cultural determinat en va assassinar una altra amb un origen cultural diferent. Gràcies a la labor de mediació exercida per líders formats en mediació es va poder evitar un conflicte obert i de conseqüències imprevisibles entre totes dues comunitats.\nSi no ens dotem de professionals formats i amb recursos suficients, especialment encara que no exclusivament procedents de cultures minoritàries, que actuïn com a mediadors/connectors interculturals, correm el perill de la desconnexió, la guetificació, el desconeixement mutu i l’hostilitat. Terreny adobat per a la por a qui és considerat com a estrany, diferent, que no encaixa en un determinat patró de comportament, i d’aquí al rebuig, la xenofòbia i l’exclusió social.\nDe cara al Pacte Nacional per la Interculturalitat, fem una crida per recuperar de forma decidida la mediació intercultural, o com se li vulgui dir, i això implica dotar-se d’un sistema de formació de mediadors, de la seva consideració com a figura professional i de la regulació del seu espai professional. És urgent que després d’aquests deu anys de sequera i pèrdua de connectivitat, les administracions i les organitzacions socials i empresarials facin una aposta decidida per dotar-nos de figures professionals que ajudin a incrementar la connexió entre les diferents comunitats culturals, una tasca ineludible per aconseguir la integració i la cohesió social.\nL'entrada ‘Diferents i connectats, una aposta per la interculturalitat’, article de Raúl Martínez a Social.cat ha aparegut primer a Entitats Catalanes d'Acció Social.\nDc, 31/07/2019 - 12:09\n31.07.2019 | Organitza ONCE\nEls Premis Solidaris ONCE Catalunya 2019 reconeixen i premien aquelles persones, empreses, ONG, entitats i organismes de l’Administració pública i programes o treballs de mitjans de comunicació que s’hagin compromès més per dur a terme una tasca solidària. Aquesta ha de coincidir amb els valors essencials de la cultura institucional del Grup Social ONCE i la filosofia que impregna l’Economia Social i els objectius del Tercer Sector, com són la superació, la inclusió social i l’accessibilitat universal.\nLes candidatures es poden presentar fins al 16 d’octubre a la Secretària del Consell Territorial de l’ONCE a Catalunya (Sepúlveda 1, 6a planta, 08015 de Barcelona) o a l’adreça electrònica ctcatalunya@once.es.\nL’acte de lliurament dels premis tindrà lloc el dijous 28 de novembre, a les 18.30h a l’Auditori ONCE Catalunya.\nL'entrada ONCE Catalunya convoca els Premis Solidaris 2019 ha aparegut primer a Entitats Catalanes d'Acció Social.\nDc, 31/07/2019 - 11:48\nL'entrada Campanya a favor de l’avortament universal a Catalunya ha aparegut primer a Entitats Catalanes d'Acció Social.\nDm, 30/07/2019 - 14:27\n30.07.2019 | Nota de premsa de SICAR cat\nBarcelona, 29 de juliol del 2019\nSICAR cat, programa d’atenció integral a víctimes de tràfic d’éssers humans (TEH), demana als Estats que garanteixin la inclusió social de les víctimes d’aquest delicte, una reivindicació que també recull el darrer Informe de la Relatora Especial de Nacions Unides sobre TEH, Maria Grazia Giammarinaro.\nSegons Nacions Unides, a nivell mundial,el 72% de víctimes d’aquesta forma contemporània d’esclavitud són dones (49%) i nenes (23%) i cap país, ja sigui com a origen, trànsit i/o destí és aliè a aquesta manifestació de violència masclista. Només durant el 2018, SICAR cat va donar resposta a Catalunya a 203 víctimes de 36 nacionalitats, 28 de les quals menors d’edat.\nPer tant, cal una resposta pública digna, adequada i segura, basada en Drets Humans. A la pràctica però, els processos d’inclusió social, que són llargs, costosos i complexes, es deleguen a entitats especialitzades com SICAR cat, que ofereix atenció integral a les supervivents d’aquest delicte.\nDes de l’Ajuntament de Barcelona, s’han duta terme iniciatives per garantir els drets que les víctimes de TEH tenen reconeguts, però es requereix d’un compromís Estatal, dotat de recursos materials i humans suficients,per atendre les necessitats de les persones supervivents.La creació d’un sistema nacional de derivació o una llei integral per a les víctimes del tràfic de persones establir i en una visió global i transversal del fenomen i de totes les seves formes d’explotació,d’acord al que es reculla l’article 177 bis del Codi Penal.\nD’altra banda, SICAR cat es pregunta si, amb la recent creació de l’Observatori Català de la Justícia en Violència Masclista (OCJVM), l’aprovació del Pla Estratègic de Polítiques d’Igualtat de gènere 2019-2022 o el ja existent Observatori de la Igualtat de Gènere, la lluita contra el TEH comptarà amb més eines i recursos per combatre’l de forma més efectiva i esdevindrà una prioritat en l’agenda política del Govern de la Generalitat.\nTambé, l’entitat viu amb preocupació la finalització del període d’execució del Plan Integral de Lucha contra la Trata de Mujeres y Niñas con fines de Explotación Sexual(2015-2018), que lidera el Ministerio de Sanidad, Servicios Sociales e Igualdad,que encara està avaluant el seu impacte amb dades del2017.\nLes víctimes de tràfic pateixen una gran violència física, psicològica, econòmica i sovint sexual.L’explotació a la qual han estat sotmeses pot derivar en sofriment físic i problemes de salut, traumes i pèrdua del seu mitjà de vida. Segons el PHIT, el projecte europeu en el qual SICAR cat ha participat, 6 de cada 10 supervivents de TEH amb fins d’explotació sexual pateixen algun tipus de seqüela psicològica,especialment ansietat o estrès posttraumàtic.\nTambé, l’accés a una indemnització i a una compensació justa, com preveu la Directiva Europea 2011/36/UE, pot facilitar el seu procés de recuperació integral, a més de tenir un component de càstig i de dissuasió cap a les persones traficants.La compensació és un dret de les víctimes del tràfic de persones reconegut internacionalment. Justice at Last, l’altre projecte europeu en el que també participa SICAR cat, senyala que són molt poques les víctimes de TEH que aconsegueixen tenir accés a la informació i els mitjans per reclamar una indemnització, i moltes menys les que, finalment, reben el pagament d’aquesta, ja que hi ha nombroses barreres que els impedeixen accedir-hi.\nEntre les barreres que dificulten el gaudi del dret a la compensació es troben: la manca de sensibilització entre professionals que, d’una o altra manera, han d’intervenir en el procés penal, la falta d’accés de les víctimes a assessorament legal i a la informació adequada, la llarga durada dels processos penals i civils i, en els casos de víctimes estrangeres, el retorn o la deportació al seu país d’origen abans que es dicti sentència.\nA més a més, algunes víctimes de TEH són, alhora, susceptibles de protecció internacional, de manera que poden acollir-se tant als mecanismes de protecció i atenció, específicament previstos a la “Llei d’Estrangeria” (article 59bis de la LOEX); com al seu dret a sol·licitar protecció per la via d’asil, a fi de garantir el principi de no-devolució i evitar el risc de patir un tracte inhumà o degradant. En aquests casos les dues vies són compatibles.\nÉs per tot això que l’Estat ha de garantir la interconnexió existent entre el tràfic de persones i el dret d’asil que permet que aquelles persones, en la seva majoria dones, que han estat víctimes de TEH i que, alhora necessiten protecció internacional, puguin exercir el seu dret a obtenir-la de manera efectiva.\nSICAR cat, per tant,vol aprofitar la commemoració del Dia Mundial contra el Tràfic d’Essers Humans, per demanar la implicació dels Estats en la protecció de les víctimes, la persecució i prevenció del delicte, i el seu compromís polític per treballar de forma conjunta amb la societat civil, per tal de garantir la inclusió social de les víctimes de tràfic de persones.\nL'entrada SICAR cat demana als Estats que garanteixin la inclusió social de les víctimes de tràfic de persones ha aparegut primer a Entitats Catalanes d'Acció Social.\nDm, 30/07/2019 - 13:14\nL'entrada Gran nit solidària al Liceu a favor del Casal dels Infants, 5 de setembre ha aparegut primer a Entitats Catalanes d'Acció Social.\nDll, 29/07/2019 - 13:19\n29.07.2019 | Organitza Fundación Hazlopossible\nLa Fundació Hazloposible ha creat la xarxa Talento que Impacta, una iniciativa que té per objectiu connectar empreses i entitats socials per potenciar les aliances i contribuir al desenvolupament de l’Objectiu de Desenvolupament Sostenible nº17 (aliances per al desenvolupament sostenible). Actualment està formada per 22 empreses i 6 ONG i entitats socials, que impulsen espais comuns per tal d’augmentar el seu impacte social.\nLes col·laboracions que s’hi donen poden ser mitjançant espais de formació, coneixement de les millors pràctiques, tendències i networking i un programa de relacions de mentoria.\nEn el marc de la xarxa, s’ha creat el ‘Canal d’oportunitats d’acció social per empreses i ONG’, que permet a les organitzacions no lucratives proposar oportunitats d’acció social i, a més, sol·licitar col·laboracions en espècies o patrocinis.\nDossier de presentació (PDF)\nL'entrada Neix la xarxa Talento Que Impacta, de col·laboració entre entitats i empreses ha aparegut primer a Entitats Catalanes d'Acció Social.


Dones, càmeres i… ACCIÓ! | Muses amb traça\nDones, càmeres i… ACCIÓ!\nFont: Mostra Internacional de Films de Dones\nUn any després que els germans Lumière fessin públic el seu cinematògraf, Alice Guy, de nacionalitat francesa, va decidir rodar una pel·lícula sobre una idea pròpia: La fée aux choux. D’aquesta manera, Alice es va convertir en la fundadora del cinema com a narració cultural i la primera dona en tot el món a exercir aquest ofici. Pionera i referent en la producció de les primeres pel·lícules sonores, va dirigir més de 600 pel·lícules de tots els gèneres, entre les quals s’inclou el primer film en la que tots els protagonistes eren negres. Avui dia, continua sent la única dona que ha dirigit el seu propi estudi cinematogràfic.\nFrederica Sagor Maas (1990-2012)\nEs va iniciar en el món del cinema adaptant la novela de Percy Marks, L’Edat de Plàstic. Filla d’immigrants jueus i estudiant de periodisme, va començar a treballar l’any 1923 com assistent d’edició a l’oficina de Universal Pictures. Els seus guions van servir en molts casos per donar a conèixer a nombroses estrelles d’aquella època com Constance Benett o Greta Garbo. A les seves memòries, Sagor Maas va descriure com va ser l’evolució del cinema des de la seva experiència i va denunciar la misoginia i la discriminació que va patir coma dona en la indústria del cinema, concretament a Hollywood, als anys vint.\nNorma Jean, o més coneguda com a Marilyn Monroe, no només va esdevenir la icona de la feminitat del segle XX, sinó que es va convertir en un referent de la rebel·lia de la dona. Marilyn es va donar a conèixer gràcies a les fotografies que Henrik Manukyan li va fer a la fàbrica on treballava. L’actriu va aconseguir una gran reputació amb pel·lícules com Els senyors les prefereixen rosses o El Príncep i la Corista, on interpretava papers de dones innocents i ingènues. Res més lluny de la realitat, ja que ella es caracteritzava per ser una ànima lliure, que feia el que volia quan volia, sense preocupar-li el que pensaria la gent. Malgrat viure una vida plena d’insatisfaccions personals, Marilyn Monroe es va convertir en el símbol de l’erotisme femení i del poder de les dones.\nFont: Bore Bug\nDe bellesa fràgil i gran elegància, Audrey Hepburn va ser una de les icones dels anys 50 de Hollywood i una de les actrius més premiades i reconegudes del cinema occidental. Hepburn va començar actuant en diverses obres teatrals musicals i en algunes campanyes de moda. L’èxit va arribar amb Vacances a Roma, on interpretava a una princesa europea que s’enamorava d’un periodista nord-americà. Aquest paper li va permetre guanyar l’Òscar. També, gràcies als seus ulls grossos, l’esguard sorprès i l’aspecte infantil, Audrey Hepburn va suposar una revolució en els cànons de bellesa d’aquella època.\nFont: Minorias Creativas\nIsabel Coixet (1960)Directora de cinema, guionista i publicista. Isabel Coixet ha cultivat aquestes tres professions amb traça i talent. La seva relació amb el món del cinema va començar com a crítica de pel·lícules a la revista Fotogramas. Després de gravar alguns curtmetratges, va debutar l’any 1986 amb el film Massa vell per a morir jove. No seria fins deu anys més tard que aconseguiria l’èxit amb Coses que no et vaig dir mai. A partir d’aquí va recol·lectar èxit rere èxit, amb pel·lícules intenses i humanes, com La meva vida sense mi, protagonitzada per Sarah Polley. Els premis Ciutat de Barcelona, Goya i Sant Jordi són alguns dels galardons que ha rebut Isabel Coixet per la seva trajectoria cinematogràfica.\nSi voleu saber més curiositats cinèfiles, no us perdeu el programa de Muses amb Traça dedicat al cinema.\n#cine, #muses, #musesambtraça, Actriu, Actrius, Alice Guy, Audrey Hepburn, cinema, Coixet, Directores, El Princep i la Corista, Els senyors les prefereixen rosses, Frederica Sagor Maas, Guy, Hepburn, Isabel Coixet, La meva vida sense mi, Marilyn Monroe, Monroe, Vacances a Roma\t1 comentari\n« FELIÇ DIA DE LA MARE!\nEl Retrat, la nova secció de Muses amb Traça »\nOne thought on “Dones, càmeres i… ACCIÓ!”\nRetroenllaç: PROGRAMA 5 – CINEMA | Muses amb traça\nNo us perdeu #DONESsinoésaraquan Organitzat per @muses_amb_traca i #UPFemale 2Març 16h Campus Ciutadella #UPF #DONES #taularodona #debat #periodisme #nothoperdis https://www.upf.edu/upfigualtat/activitats/Dia_Internacional_de_les_Dones/dones_2016.html#.Vs7PHcasa8U\nFa molts temps que no ens sentiu... Però aviat ens veureu 😉 #musesambtraca #elretorndelesmuses #rodatge #cultura #dona


Hostalric qualifica la situació de "bastant crítica" - RÀDIO MARINA 100.3 | RÀDIO MARINA, sempre al teu costat\nLa borrasca ha desbordat la llera del riu Tordera, així com la riera d’Arbúcies, provocant nombrosos desperfectes en diferents punts de la localitat\nUna situació que es veu agreujada amb la manca d’alguns serveis, com és el cas de la llum. A la part antiga de la població ja s’han posat en contacte amb la companyia per tal de solventar el problema i ara resten a l’espera de que arribi un generador. La majoria de comerços i locals de restauració en aquesta part resten tancats. Davant d’un escenari incert i lligat directament a la situació meteorològica de les pròximes hores, les indicacions del consistori són “confinament, prudència i precaució”.\nPel que fa a l’estat del trànsit, la mobilitat en aquest punt ha estat d’allò més complicada, un fet que ha ocasionat nombrosos embusos i ha deixat les carreteres molt congestionades.


Casa Vacanza Comfort Ostuni Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nCasa Vacanza ComfortApartamentVia Japigia 18, Ceglie Messapica, Ostuni, Itàlia, 72013 - Veure al mapaExcepcional9,9Basada en11comentarisCasa Vacanza ComfortVeure més fotosBanyVeure més fotosVeure totes les 16 fotos\nAl visitar Ostuni, vosté es sentirà com a casa a Casa Vacanza Comfort, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Casa Vacanza Comfort ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de aparcament de cotxes, habitació familiar, ascensor. L'ambient de Casa Vacanza Comfort es reflexa en cada habitació. aire condicionat, calefacció, balcó/terrassa, insonorització, aparell de televisió LCD/pantalla de plasma són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Casa Vacanza Comfort.


El Consell prepara un Decret d'Escola Inclusiva que atenga de forma 'òptima' la diversitat als centres educatius i garantisca la igualtat d'oportunitats | Valencia Extra\nEl Consell prepara un Decret d'Escola Inclusiva que atenga de forma 'òptima' la diversitat als centres educatius i garantisca la igualtat d'oportunitats\nEl Govern de la Generalitat prepara un decret d’Escola Inclusiva que atenga de forma “òptima” la diversitat als centres educatius i garantisca la igualtat d’oportunitats. Així ho ha anunciat el conseller d’Educació, Investigació, Cultura i Esport, Vicent Marzà, durant la visita que ha realitzat al CEIP José Soto Micó de València amb motiu de l’inici del curs escolar i en la qual també han estat presents el president de la Generalitat, Ximo Puig, i la vicepresidenta del Consell, Mónica Oltra.\nTal com ha indicat Marzà, aquest decret es desenvoluparà al llarg d’aquest curs amb l’objectiu “d’atendre la diversitat de situacions socials de l’alumnat i garantir a tots els xiquets i xiquetes les mateixes oportunitats pròpies del sistema educatiu que es mereixen”.\n“En aquest decret integrarem tot el que fem al voltant de la inclusió perquè sabem que si no incloem a tots des de la diversitat, des de la posició que cadascun té de partida, no tindrem una escola de qualitat”, ha subratllat Marzà.\nEn aquest mateix sentit s’ha manifestat el president Ximo Puig, que ha destacat la necessitat d’aconseguir una escola més inclusiva. “Hui comença un nou curs amb la força, el coratge i la voluntat que l’escola democràtica valenciana siga cada vegada una escola més inclusiva, en la qual ningú es quede al marge d’un fet tan fonamental per al projecte d’una persona com és l’ensenyament”, ha assenyalat.\nPer aquest motiu, el cap del Consell ha insistit en el fet que l’educació és “la gran assignatura” del Govern de la Generalitat. “Des del primer moment, s’han posat els escassos recursos que tenim per la falta de finançament en allò que és fonamental, que és garantir la igualtat dels xiquets i xiquetes davant del fet educatiu”, ha subratllat Puig respecte d’això.\nEl president ha mostrat el seu agraïment cap a la Conselleria d’Educació, dirigida per Marzà, pel treball que han realitzat per a millorar l’ensenyament públic que ha dit que és actualment “de qualitat” i serà, en el futur, “d’excel·lència”.\nPer la seua banda, la vicepresidenta del Consell i consellera d’Igualtat i Polítiques Inclusives, Mónica Oltra, ha destacat la labor realitzada “per a garantir la igualtat d’oportunitats en educació amb mesures inclusives de qualsevol tipus i la millora en matèria de beques per a fomentar una escola pública de qualitat”.\n“Hi ha xiquets i xiquetes amb diversitat funcional, amb diferents necessitats i diferents capacitats, i que tots puguen acudir a la mateixa escola i tinguen els reforços i els mitjans necessaris, que a cadascun se li tracte segons les seues necessitats, és quelcom que l’escola pública garanteix i ha de garantir més encara”, ha emfatitzat.\nLa vicepresidenta ha destacat, així mateix, la funció de l’escola com a transmissora no sols de valors, sinó també de coneixements. “El repte és que els xiquets i xiquetes, quan isquen del col·legi, tinguen les eines per a ser lliures, crítics, i que els hàgem ensenyat a pensar, perquè això és el futur d’un poble i d’una societat: una societat crítica, que pensa i és madura és una societat que ningú pot tiranitzar i que val la pena compartir”, ha sentenciat Oltra.\nL’equip de Govern ha aprofitat la visita al CEIP José Soto Micó -que és l’escola pública de la ciutat de València amb més alumnat, ja que compta amb 825 alumnes i més de 50 docents- per a presenciar com els alumnes d’una aula rebien els llibres de text de XarxaLlibres. Aquest programa de gratuïtat de material curricular forma part de les polítiques de la Generalitat per a garantir la qualitat educativa a l’alumnat mitjançant tres eixos d’actuació: igualtat d’oportunitats, innovació i implicació.\nL’obertura del curs 2016-2017 arriba després de l’anunci del Consell que s’incorporaran a les aules 2.800 docents més. Del total de 774.893 alumnes valencians, hui han començat les classes 769.293 d’Infantil, Primària, Secundària, Batxillerat i Formació Professional. 277.565 corresponen a Alacant, 91.687 a Castelló i 400.041 a València.\nLa resta dels alumnes s’incorporaran de forma escalonada durant el mes de setembre. El 19 de setembre s’inicia el curs a les escoles d’adults i d’ensenyaments artístics, règim especial i esportives. El 22 de setembre serà el torn d’FPB de Segona Oportunitat i el 26 de setembre de les escoles oficials d’idiomes.


El Barça encara no toca (Antoni Bassas)\nEl Barça encara no toca\nANTONI BASSAS Actualitzada el 25/07/2011 00:00\n260x366 Cristiano Ronaldo en un moment del partit contra els Philadelphia Union de la MSL, que van guanyar els blancs per 1-2. / DREW HALLOWELL / GETTY Cristiano Ronaldo en un moment del partit contra els Philadelphia Union de la MSL, que van guanyar els blancs per 1-2. / DREW HALLOWELL / GETTY\nSi hem de jutjar pels tuits dels que van de vacances pel món comptant samarretes, el Barca guanya el Madrid per golejada als cinc continents. Però el Reial Madrid continua tenint una legió de seguidors a Amèrica. Dissabte a la tarda uns 57.000 espectadors van omplir el Lincoln Field de Filadèlfia. Era un públic majoritàriament hispà, entregat a la causa blanca. Fins i tot Zinedine Zidane es va fer un tip de firmar tot el que li van posar al davant i algunes reaccions femenines al pas de Cristiano Ronaldo em van recordar la histèria per Gerard Piqué.\nA la graderia eren visibles algunes samarretes del Barca, que l'únic que van rebre va ser una xiulada. N'hi ha haver dos que van venir de casa vestits de blaugrana amb dues cartolines on hi havien retolat " ¿Por qué? ", que estaven asseguts just a sobre del túnel de vestidors, i José Mourinho va fer veure que no ho veia. També en futbol els nord-americans van als estadis a passar-s'ho bé entre cerveses, barbacoes i rondos als aparcaments tres hores abans dels partits. No s'hi viu aquell clima de vio lència verbal de les tribunes euro pees i fins i tot la graderia d'animació els queda com postissa. A Cristiano Ronaldo el més lleig que li van cridar va ser " Messi is better ".\nMourinho va ser discretament ovacionat pel públic, perquè la mirada entre perduda i severa amb què viu sota els focus no el fa gaire empàtic. No va fer ni un somriure, ni un gest de complicitat amb la graderia. Esclar que ara ja és mànager. Quan vaig preguntar a un component de l'expedició madridista que "què tal el mànager?", va somriure'm, va posar cara de paciència i va contestar-me: "De moment bé. Ja ho veurem quan arribin els resultats".\nLa roda de premsa postpartit la va fer el segon del portuguès, Aitor Karanka, a qui vaig preguntar per la Supercopa contra el Barça. Em va dir molt correcte i seriós que els quedava molt lluny. Casillas, preguntat pel mateix per la premsa madrilenya, també s'ho va treure de sobre: queden tres setmanes i molta feina física i tàctica per fer.\nVa ser només un partit de pretemporada en una nit molt calorosa, però em va agradar més el Reial Madrid de la primera part, amb Özil i Xabi Alonso, que el de Pepe i Cristiano a la segona, per cert amb Pepe al mig del camp i Cristiano esbroncant els companys que no feien pressió i lamentant ostensiblement cada ocasió perduda.\nCallejón va pencar molt i va marcar, i Benzema també va suar la samarreta. El que és una ombra del que era és Kaká. Un Madrid jove, faltat encara de la plenitud dels automatismes però amb molta qualitat, una fam tremenda de títols, i de revenja.


La nova Diputació amplia l'assistència als municipis xicotets amb més tècnics i noves especialitats - Portal de Xàtiva\nLa nova Diputació amplia l’assistència als municipis xicotets amb més tècnics i noves especialitats\nL’Àrea d’Assessorament i Assistència Tècnica firma enguany el major nombre de convenis\nLa Diputació de València ha aprovat destinar una partida d’1.608.000 euros a setze convenis amb col·legis professionals perquè els seus tècnics presten els serveis propis de la seua especialitat en les entitats locals de menys de 5.001 habitants amb escassos recursos econòmics i que no disposen d’aquests tècnics en la plantilla.\nEl govern de la Diputació respon així a les peticions dels alcaldes, que el president, Jorge Rodríguez, i la vicepresidenta Maria Josep Amigó han arreplegat en les diferents reunions comarcals, sobre la necessitat de més ajuda de professionals especialitzats que els ajuntaments xicotets no poden sufragar.\nAixí doncs, prestaran els seus serveis a l’ajuntament que sol·licite adherir-se a aquests convenis amb la Diputació i els col·legis professionals, els arquitectes, aparelladors, enginyers de camins, enginyers tècnics d’obres públiques, enginyers industrials, enginyers tècnics industrials, agrònoms, tècnics agrícoles i de muntanyes, tècnics forestals, topògrafs, graduats socials, enginyers en telecomunicacions, ambientòlegs, arqueòlegs i, des d’enguany, biòlegs.\nMitjançant aquests convenis, els ajuntaments trien fins a un màxim de tres tècnics que presten serveis als ajuntaments un determinat nombre d’hores a la setmana.\nLa retribució dels tècnics és finançada a tres bandes, per part de la Diputació, de l’Ajuntament i dels col·legis mateixos. Per als municipis de menys de 2.000 habitants, la part que finance la Diputació serà superior a la municipal, i, per als que tenen una població compresa entre 2.001 a 5.000 habitants, serà superior la contribució municipal.\nEnguany s’ha introduït la novetat que els ajuntaments poden sol·licitar el doble d’hores als tècnics de l’àrea urbanística i industrial, tant a arquitectes o aparelladors com a enginyers tècnics industrials. En compte de dos hores per setmana en municipis de menys de 2.000 habitants i quatre en pobles de 2.001 a 5.000 habitants, podran disposar de quatre o vuit hores segons la població.\nLa diputada de l’Àrea d’Assessorament i Assistència Tècnica, Conxa García, ha manifestat que «la Diputació ha ampliat les ajudes als municipis que no disposen de mitjans per a fer plans o prestar serveis, i, amb l’ajuda dels tècnics que els proporciona la Diputació, s’aconsegueix que duguen a terme la seua gestió, i això repercuteix directament en els ciutadans».\nLa Diputació disposa també de sis secretaris-interventors que es fan càrrec d’aquesta funció als ajuntaments amb un pressupost inferior a 260.000 euros.\nLa diputada Conxa García ha afegit que els advocats que necessiten aquests ajuntaments més xicotets per a defensar-los en els judicis també els proporciona la Diputació perquè «l’objectiu és que qualsevol administració local dispose de tots els tècnics per a complir amb càrregues indispensables marcades per la llei i altres necessàries per als projectes municipals».\nPublicado el noviembre 20, 2015 Autor Portal de XàtivaCategorías Com. Valenciana, XàtivaEtiquetas conveni, diputacion\nAnterior Entrada anterior: El Serra Vernissa participa a la Marató de Valencia\nSiguiente Entrada siguiente: La creació d’un Espai Jove proporciona treball a 16 veïns aturats de la Llosa de Ranes


Inici » Odú, Ayo Eleh o Ba-awa\nEl joc Odú és jugat en terres dels ioruba a la localitat d’Ilé-Ifé, on vam tenir el privilegi d’aprendre’l durant un treball de recerca realitzat el mes de juliol de 2009 a Lagos i a altres llocs del sud-oest de Nigèria. En aquest treball de recerca es reporten un total d’11 jocs mancala. Els ioruba de Nigèria i Benin juguen a l’Odú de la mateixa manera que els igbo de Nigèria juguen a l’Ayo Eleh, segons ens van explicar a la localitat Ibadan informadors d’Ilé-Ifé i de Benin-City. La paraula “Odú” significa: pot o vas. També significa: camí o destí. (1)\nAquest joc és descrit amb les mateixes regles pels akan de Ghana com a Ba-awa. Són tres maneres d’anomenar el mateix joc. Els tres són exactament el mateix joc.\nLa literatura clàssica cita també que el joc J’erin era jugat pels iorubes amb les mateixes regles que el Ba-awa amb l’excepció de que el moviment inicial es fa amb el contingut de dos forats adjacents junts. Ara bé, cap dels informadors iorubes amb els que vàrem poder parlar coneixien aquesta variant. Tal vegada sigui una variant extingida o mal documentada.\nAquest joc es juga en un tauler de 2×6, és a dir, dues files de sis forats. Es col·loquen 4 llavors en cada forat al inici de la partida. En el diagrama següent es pot veure una representació esquemàtica d’un tauler per jugar a l’Odú, Ayo Eleh o Ba-awa. La fila superior pertany al jugador A. La fila de sota pertany al jugador B.\nEn els jocs mancala les peces de joc no tenen un valor determinat. El seu color, tamany i forma no són importants. És freqüent utilitzar pedres, llavors, petites conquilles, excrements de cabra, … com si fossin fitxes. En general anomenem a aquestes fitxes “llavors”. En aquest joc amb tauler 2×6 es necessiten 24 llavors per jugador.\nEl joc Odú és jugat amb sembra múltiple (o encadenada).\nMostra similituds amb el Abawoכ, pel que fa a la manera de jugar, però heu de fer els moviments en el sentit contrari al de les agulles del rellotge.\nLes captures les feu com en el joc Darra, és a dir, en el moment que un forat conté de nou quatre llavors, aquestes són retirades per cada jugador en funció de si els forats estan a un costat o altre del tauler. Però en aquest joc el torn no acaba cada vegada que sembreu les llavors contingudes en un forat del propi costat del tauler. Aquí heu de continuar el torn, doncs realitzeu un moviment de sembra encadenada o voltes múltiples.\nUn jugador pot retirar les 4 llavors contingudes en els forats propis quan està sembrant l’adversari o quan està sembrant un mateix. Si la darrera llavor sembrada cau en un forat del costat de l’adversari que conté 4 llavors, comptant la que acabem de dipositar, aquestes són retirades del tauler i se les queda el jugador que estava sembrant, però si durant la mateixa sembra algun forat del costat de l’adversari ha tornat a tenir 4 llavors, aquestes són retirades i se les queda l’adversari. Així doncs, en un sol torn d’un jugador, poden haver-hi diverses captures tan per part vostra com per part del contrincant.\nEl torn s’acaba quan la darrera llavor cau en un forat buit en qualsevol costat del tauler o quan cau en un forat en el territori del contrincant que contingui 4 llavors, comptant la darrera que es diposita. En el segon cas, el jugador que estava sembrant retira les 4 llavors del darrer forat i se les queda. Aleshores, el torn acaba.\nSi un forat conté 12 llavors o més i les sembreu, en arribar de nou al forat inicial no es salta. Per altra banda, quan un jugador no té llavors per jugar, l’adversari està obligat a “alimentar-lo”, si té prou llavors per fer-ho.\nL’objectiu del joc és el de capturar més llavors que l’adversari. Guanya el jugador que ha capturar més llavors al final de la partida. El joc finalitza quan resten al tauler sols 4 llavors o quan un jugador no pot “alimentar” al jugador contrari. En el primer cas les llavors restants al tauler no són per ningú. En el segon cas les llavors són recollides segons estiguin en forats del costat del tauler d’un jugador o altre. Per entendre millor tot l’anterior vegeu els següents exemples:\nSuposeu que és el torn del jugador A. Decideix moure la llavor que conté el vostre forat 2A. Ho fa en el sentit contrari al de les agulles del rellotge. Vegeu el següent esquema:\nAleshores, la llavor cau en el forat 3A. Ara conté 7 llavors, comptant la llavor que acabeu de dipositar. El torn no acaba, segueix la sembra encadenada en la mateixa direcció.\nFixeu-vos que durant la sembrada hi ha forats que tornaran a tenir 4 llavors. Concretament, els forats 4A i 2B. Recordeu que quan això passa, tot seguit, les llavors contingudes en aquests forats són retirades del tauler per part de cada jugador en funció de si estan en un territori o altre.\nLa sembrada finalitzarà en el forat 4B. Mentre es fa la sembrada pot recollir les 4 llavors contingudes en el forat 4A i les retira del tauler.\nDesprés continua sembrant. En passar pel forat 2B, el jugador contrari (vostè) captura les 4 llavors contingudes en aquest forat i a continuació segueix la sembra fins arribar amb la darrera llavor al forat 4B. En arribar-hi, el torn del jugador A acaba amb la captura de les quatre llavors del forat 4B.


Esports - 15/05/2018 - 21:54\nEl Pavelló Municipal Girona-Fontajau acollirà divendres 25 de maig el partit amistós entre Catalunya i Montenegro\nImagen 1 de 1 - Presentació Catalunya-Montenegro\nL'amistós entre Catalunya i Montenegro coincideix amb el fet que Girona ostenta aquest 2018 la Capitalitat del Bàsquet Femení. L'alcaldessa de la ciutat, Marta Madrenas, ha ressaltat la importància de treballar per l'esport femení i ha agraït la tasca conjunta que es fa des de les administracions i les federacions, com la de bàsquet, per fer-ho possible. "Per nosaltres hi ha dues prioritats: l'esport base i l'esport femení i cal dir que a Girona hi ha un idil·li amb el bàsquet i, sobretot, amb el bàsquet femení, que s'ha consolidat enguany amb la Capitalitat", ha explicat.\nMadrenas ha mostrat la seva satisfacció "doble" per acollir el retorn de la selecció catalana a la ciutat, ja que permetrà "reivindicar les seleccions catalanes i reivindicar l'esport femení". Per la seva banda, el president de la Federació Catalana de Basquetbol, Joan Fa, ha agraït el paper de l'Ajuntament de Girona per les "facilitats" que ha donat a l'entitat per programar activitats com el partit de la selecció, del qual se sent "molt satisfet".\nEn el partit contra Montenegro, Catalunya estarà dirigida per Fabián Téllez, al costat de Bernat Canut i Ricard Daura, i l'exjugadora i excapitana de l'Spar Citylift Girona, Noemí Jornada, en serà l a delegada. La capitana de la selecció catalana absoluta el proper 25 de maig serà la jugadora de l'Spar Citylift Girona Núria Martínez i l'equip comptarà amb jugadores gironines com Queralt Casas (Basket Landes) i Georgina Bahí (Cadí La Seu) i amb jugadores de l'Spar Citylift Girona com Rosó Buch.\nL'últim partit de la selecció catalana femenina absoluta es va disputar el maig del 2012 a Galícia en el marc de la 5a Copa de les Nacions de Basquetbol Femení. Llavors, Catalunya es va proclamar campiona d'aquesta competició després de superar la selecció gallega a la final. Pel que fa a partits amistosos internacionals, com el del proper divendres 25 de maig davant la selecció absoluta de Montenegro, per trobar el darrer antecedent cal remuntar-se a l'any 2005, on Catalunya es va enfrontar a Cuba en un partit celebrat a Badalona. Posteriorment, i en el marc de la Copa de les Nacions de Basquetbol Femení, la selecció catalana femenina absoluta també va competir contra rivals internacionals com Portugal al 2008 a Santiago de Compostel·la o Lituània al 2010 a Durango; amb victòria catalana en tots dos enfrontaments.


8 de març 2021 | Dia Dones | Ajuntament de Barcelona\n8M - Dia Dones 2021\nEl moviment feminista ha esdevingut una onada col·lectiva, diversa i imparable formada per dones de diferents orígens i ideologies en lluita conjunta contra les desigualtats.\nEl 8-M és el símbol d’una història de segles en lluita. El 8 de març commemorem el feminicidi d’un grup d’obreres del tèxtil que van morir cremades a Nova York mentre reivindicaven els seus drets laborals fa més d’un segle, però també recordem totes les dones, de tots els temps, que han lluitat i lluiten per assolir la igualtat real i efectiva.\nAvui l’onada feminista, a Barcelona i arreu del món, és més forta que mai. Cal seguir lluitant per conquerir un futur veritablement lliure de masclisme, d’assetjament, de discriminació i de violència. Un futur sense obstacles per a les dones pel sol fet de ser dones.\nUna de les dificultats principals per al ple desenvolupament dels drets de les dones és la desigualtat en l’assumpció dels treballs de cura i sosteniment de la vida, sovint invisibilitzats i no remunerats, que continuen recaient majoritàriament en les dones. Una responsabilitat desproporcionada que travessa el conjunt de les vides de les dones i impacta negativament en l’accés al mercat laboral i la manca de temps, entre d’altres.\nLa crisi social per la covid-19 ha posat de manifest com d’essencials són aquestes tasques i com de feminitzades, poc reconegudes i poc remunerades estan.\nPer això, aquest 8 de març reivindiquem la democratització de les cures i el reconeixement de la seva centralitat, així com la necessitat de transformar les polítiques salarials i de conciliació de les empreses. També defensem la importància d’articular xarxes veïnals i comunitàries per afrontar-les de manera col·lectiva. Pel bé de tothom, compartim les cures!\nXXXV Premi 8 de Març - Maria Aurèlia Capmany 2021\nCada any, per commemorar el Dia Internacional de les Dones, l’Ajuntament de Barcelona convoca el premi 8 de Març - Maria Aurèlia Capmany per reflexionar entorn d’un tema d’impacte social i de gènere. Per a aquesta 35a edició, el tema escollit és “24 hores al dia, 365 dies l’any - Democratitzem les cures”.\nLa data límit per presentar-hi projectes és el 17 de març de 2021.\nUna mostra que reconstrueix la història de la ciutat i reivindica el paper que la dona ha tingut en la història de la fotografia a casa nostra, a través de les imatges de 21 dones fotògrafes.\nA partir del 6 de març a la plaça Comercial, davant del Born CCM. Accés lliure.\nUn pla per combatre la bretxa digital de gènere\nL’Ajuntament de Barcelona presenta més de 50 actuacions per promoure l’equitat de gènere a les indústries TIC de la ciutat i per potenciar el feminisme com a eix central en la construcció de la societat digital. Entre les actuacions, s’ha impulsat el programa formatiu BcnFemTech, que permetrà incorporar 50 dones en situació de vulnerabilitat al mercat laboral com a professionals de la programació i el desenvolupament web.\nJuntes, diverses i rebels: així són les dones del nou mural de la Model\nFeminismes i dona. La intervenció artística, situada als murs dels carrers de Provença i d’Entença, s’ha dissenyat en col·laboració amb el diari ‘Femiñetas’.\nMemorial en record de la lluita feminista i pel planeta de Berta Cáceres\n20/03/2021 - 15:19\nMemorial a Berta Cáceres. L'acte central del programa de commemoració del Dia Internacional de les Dones a Sant Martí ha estat en memòria de l'activista feminista i defensora dels drets ambientals hondurenya, assassinada just ara fa...\nResum de l'acte central del Consell de les Dones de l'Eixample\n15/03/2021 - 16:58\n8M. Aquest 8 de març, l'acte central s'ha celebrat com l'any passat en directe amb molt poca afluència de públic i amb retransmissió pel canal de Youtube del Districte de l'Eixample.\nActe central a Nou Barris sobre les cures i les dones\nLa Taula de Feminismes i LGTBI del Districte de Nou Barris organitza aquest acte amb motiu del cicle del 8M per demostrar que les dones són essencials i visibilitzar les cures. Hi haurà servei d'interpretació en llengua de signes.\nAgenda del 8M\nConsulta les activitats previstes als barris i districtes de Barcelona per commemorar el Dia Internacional de les Dones.\nDescarrega el cartell del 8M\nConsulta campanyes anteriors\nDescobreix la ciutat cuidadora


La jove cantant Ju actua aquest dissabte a Cardona disposada a menjar-se el món - Regió7\nLa jove cantant Ju actua aquest dissabte a Cardona disposada a menjar-se el món\nLa jove cantant Judit Puigdomènec presenta a Cardona el seu primer disc, que ja ha mostrat al Mercat de Vic\n28·10·16 | 12:33\nJudit Puigdomènech (Gurb, 1992) es presenta amb el nom de Ju, que és «més curt, directe i pràctic, i també me´n diu així la gent». La cantant oferirà un concert amb els temes del seu primer treball, aquest dissabte a les 23.30h en el Firabar de Cardona.\nHa cuinat «a foc lent» el seu primer disc, 'El món es mou', però ara el presenta amb moltes ganes de fer-se un nom en el món de la música, tot i que sense descuidar la seva carrera en el món de la interpretació (és llicenciada en Art Dramàtic a l´escola Eòlia i ja ha actuat en videoclips de Strombers i d´Obeses i en el curt 'Cuatro Rosas Blancas', de Víctor Xavier Monzó.). «M´agradaria que la feina de cantant-compositora i la d´actriu anessin juntes perquè em fan sentir viva», afirma.\nAra per ara, però, se centra en la música: «el disc ha arribat en el moment que he tingut la força per tirar el projecte endavant» i els resultats han estat fulgurants: va ser reclamada per fer tres actuacions en la darrera edició del Mercat de la Música Viva de Vic (una de les quals com a finalista del concurs VicSona), ha actuat a La Mirona de Salt al costat dels cardonins Strombers i ha fet una gira en acústic per Mallorca. Està disposada a menjar-se el món, i en un pas més en la seva trajectòria demà actuarà amb la seva banda al Firabar de Cardona, la casa dels Strombers, el grup amb el qual toca el seu pare, el guitarrista Ricard Puigdomènech. De fet, Jordi Costa Sec, el cantant de la formació, ja va avisar arran de la participació de Ju al videoclip de la cançó 'Marieta' que se´n sentiria a parlar.\n'El món es mou' és una proposta pop-rock, però també reggae i rhythm and blues, en la qual es noten les influències de grans dives. Explica que, «de petita, quan arribava del col·le, escoltava veus del soul com Aretha Franklin i Etta James, i després vaig anar canviant cap al r&b, el pop i el funky. Ara m´agrada molt Selah Sue, que ha estat una descoberta d´última hora pel que fa a posada en escena i de com fa sonar el directe. També Regina Spektor, que és més intimista i personal; i altres propostes més enfocades al reggae. D´adolescent també escoltava Beyoncé i Christina Aguilera, que són més comercials, però que per a mi eren increïbles i em passava les tardes intentant imitar».\nEl disc és integrat per onze temes en els quals la compositora reflecteix «un estat d´ànim, ja que parla d´emocions, de relacions que s´estableixen entre persones, que parteixen d´una base real i també fictícia, i molta gent s´hi pot sentir identificada. No és res nou, però és la meva forma d´expressar-me i de transmetre». El títol El món es mou, sorgit d´una de les cançons, Ju el relaciona amb «la idea que tot està en constant procés de canvi, de gent fent girs, la vertical o el salt mortal, que flueix en totes les cançons».\nJu presenta les cançons que componia per a ella mateixa, amb la guitarra i algunes amb el piano, i que li servien per explicar-se i per entendre el que passava al seu entorn. Les va ensenyar, «en confiança», a amics i familiars, i d´aquí va sorgir la idea del disc, que s´ha autoproduït i enregistrat a casa, amb el seu pare. «Treballar amb ell ha estat un plaer molt gran, hem après l´un de l´altre. És supercreatiu, molt obert a rebre nous estils i capta amb intuïció cap on vols anar», destaca la jove cantant, que continua component i guardant les cançons en un calaix. Tot i que en directe presenta Per sempre, un tema que no és al disc. Apunta que «faig cançons quan m´inspiro, perquè per a mi és un procés que no es frena».


REDACCIÓ Barcelona 22/05/2011 23:38\nLa Candidatura d'Unitat Popular (CUP) fa un salt considerable amb els resultats de les eleccions municipals d'aquest diumenge. El resultat més vistós és el de Girona, on entren per primera vegada amb 3 regidors, alhora que ERC perd de cop les quatre cadires que tenia al consistori.\nPerò el creixement de la CUP es reflecteix en més territoris. També entren a Banyoles –on ja havien tingut representació anys enrere– amb 2 regidors i a Reus, on obtenen 1 cadira. En d'altres capitals de comarca, augmenten la seva representació: a Berga, passen de 2 a 3 regidors; a Manresa, de 1 a 2; a Vilanova i la Geltrú, d'1 a 3, i a Valls, d'1 a 3.\nTot i no ser capital de comarca, el salt també és molt notable a Molins de Rei, on passen d'1 a 4 regidors, en ple cinturó metropolità. En aquesta ciutat del Baix Llobregat, podrien tenir la clau de la governabilitat, ja que CiU i el PSC empaten a 5 regidors i la majoria absoluta és en els 11 regidors.\nA Vilafranca del Penedès i a Vic, es mantenen amb 2 regidors, i a Mataró amb 1, totes dues capitals de comarca. També conserven la representació que tenien a Sant Celoni, 2 regidors.\nEn d'altres poblacions més petites, destaca l'entrada a Sant Esteve de Palautordera, amb 4 regidors, només dos menys que els 6 de CiU i tres més que l'únic regidor dels Independents per Sant Esteve. A Santa Maria de Palautordera, el poble del costat, també s'incorporen al consistori amb 2 regidors –hi ha guanyat CiU amb 5, el PSC n'ha obtingut 3 i ERC 1–.I el mateix a passat a Subirats, on també obtenen 2 regidors.\nI també són altament simbòlics els 4 regidors que han aconseguit a Arenys de Munt, el poble on van néixer les consultes populars sobre la independència. Fins ara, tenien 1 regidor, Josep Manel Ximenis, un dels impulsors del 13-S, que ara aconsegueix tenir tres companys més al consistori. Han quedat empatats a 4 amb ERC –que creix de 3 a 4 regidors–. CiU, amb 3 regidors, tindrà la clau per decidir l'alcaldia. El PSC només ha obtingut 1 regidor.\nA la ciutat de Barcelona, la CUP es presentava per primera vegada i ha obtingut 11.797 vots, una setantena més dels 11.729 que ha aconseguit C's, el partit d'Albert Ribera. Tanmateix, el 1,95% de vots obtinguts encara els ha deixat lluny del 5% que cal per entrar al consistori.


BIBLIOTECA DE SÚRIA: de febrer 2012\nL'Hora del Conte és una hora especial, en la qual la màgia i la imaginació es fan realitat de la mà i la veu de diferents narradors.\nBen aviat podreu tornar a gaudir d'aquestes moments tan especials... Els dimecres 29 de febrer, 7 i 14 de març a les 17,30 h., a càrrec de La tieta Lourdes, la Clara Gavaldà i l'Anna Selga respectivament.\nHora del Conte Febrer-Març 2012\nPublicat per BIBLIOTECA DE SÚRIA a 18:39 Cap comentari: Enllaços a aquest missatge\nEL PROPER DIMARTS A LES 16,30 H. A LA BIBLIOTECA, CONJUNTAMENT AMB L'ESCOLA D'ADULTS DE SÚRIA, I DINS DEL PROGRAMA "SÚRIA, MUNICIPI LECTOR"\nPublicat per BIBLIOTECA DE SÚRIA a 18:33 Cap comentari: Enllaços a aquest missatge\nEtiquetes de comentaris: ESCOLA D'ADULTS, MUNICIPI LECTOR, TALLERS PER A ADULTS\nQui és la Nana Bunilda?\nLa Nana Bunilda és una Bisbís que vetlla per tots els nens i les nenes, i, una bona part del seu temps se'l passa traient-los els malsons, els fica en una olla gegant i els converteix en xocolata; de la xocolata, en fa pastissos per a tothom.\nEls Bisbís són de la família dels nans i dels follets. I, també, parents llunyans dels gnoms. Però els Bisbís són els més petits de tots i, si els interessa per qüestions de feina, encara poden enxiquir-se més. La majoria de Bisbís conviuen amb les persones, encara que gairebé no ho sap ningú. Les ajuden, allunyen la mala sort i, sobretot, tenen cura dels infants perquè no prenguin mal.\nAltres éssers d'aquesta espècie es dediquen a les arts màgiques i preparen pocion s que ho curen tot.\nUs presentem el conte: La Nana Bunilda menja malsons, escrita per Mercè Company, i il·lustrada per Agustí Asensio.\nÉs una obra recuperada de l'any 1985, i editada de nou el 2011, en aquest cas per Rosa Sensat i Magenta.\nVa obtenir diversos premis reconeguts de la literatura infantil: Premi Crítica Serra d'Or, Llista d'Honor dels Premis CCEI, etc.\nLes històries de la Nana Bunilda són especials: entranyables, divertides i no s'obliden mai. Us ho passareu molt bé si les llegiu!\nA l'Àrea Infantil de la Biblioteca, trobareu una exposició bibliogràfica que inclou tots els llibres que tenim d'aquest personatge. Si voleu saber els que són cliqueu aquí.\nPublicat per BIBLIOTECA DE SÚRIA a 18:23 Cap comentari: Enllaços a aquest missatge\n"LA SOCIETAT LITERÀRIA I DE PASTÍS DE PELA DE PATATA DE GUERNSEY"\nEl bloc de les Biblioteques de Barcelona, Bibarnabloc, recentment han fet una videorecomanació del llibre "La Societat literària i de pastís de pela de patata de Guernsey" de Mary Ann Shaffer i Annie Barrows al canal Youtube.\nA la Biblioteca de Súria fa un temps que ja vam recomanar aquest llibre en aquest mateix bloc, aquí teniu l'enllaç.\nUs adjuntem el vídeo per tal que pugueu veure i escoltar la recomanació:\nLa Biblioteca va donar el tret de sortida al Carnaval ahir mateix, dijous llarder, amb un taller de carotes adreçat als nens i nenes des de P5 fins a 4t. de Primària que va anar a càrrec de Dolors Solé.\nUn total de tretze infants hi van participar i s'ho van passar d'allò més bé. Van elaborar dues carotes, una de zebra i l'altre de gat, un antifaç, per donar un toc de misteri, i, una corbata de pallasso. Tots hi van posar molt interès i cadascun va poder potenciar les seves habilitats artístiques.\nAquí teniu una petita mostra de com va anar la tarda:\nEl Dijous gras o el Dijous llarder és el punt de partida de les festes de Carnaval. Per tant, és temps de disbauxa i de passar-ho bé. Fora repressions i fora complexos, només gresca, festa, balls, disfresses, i bon menjar durant sis dies, fins dimecres de cendra.\nA la Biblioteca també ens hi posem: hi trobareu exposicions bibliogràfiques de documents que expliquen tot el que cal saber d'aquesta festa, un taller de carotes, i... tal com és habitual un llibre concret de la diada:\nPublicat per BIBLIOTECA DE SÚRIA a 12:24 Cap comentari: Enllaços a aquest missatge\nEtiquetes de comentaris: CARNAVAL, EFEMÈRIDES\nJohannes Vermeer (Delft, 1632-1675), pintor holandès, esdevé el protagonista principal de dues novel·les que trobareu a la Biblioteca de Súria.\nVermeer fou mestre a l'escola de pintura de Delft des de l'any 1653 i, més tard, escollit degà (1662-1663). Va ser altament considerat en vida, tot i que no va gaudir d'una salut gaire bona. El seu nom, però, va ser pràcticament oblidat fins que el 1866, el crític d'art Thoré-Bürger el revalorà en publicar un estudi sobre la seva obra.\nLa seva producció és formada bàsicament per escenes de la vida quotidiana i d'interiors serens i silenciosos, d'una lluminositat especial, que els dóna un aspecte d'intemporalitat, en els quals no és mai fortuïta la presència repetida de determinats objectes (mapes, perles, instruments de música), tot i que a vegades costa d'interpretar el seu sentit. És el pintor de les petites coses, és capaç de captar l'encant del cabell, la brillantor d'una arracada, o la malenconia d'un carrer. Destaquen: La lletera, La puntaire, La cuinera, Noia de blau llegint una carta, o Noia del collaret de perles.\nLa primera de les novel·les a les quals fem referència és La noia de la perla de Tracy Chevalier, editada per La Magrana.\nAquesta novel·la s'inspira en el quadre La jove de la perla o Noia amb turbant. L'autora desenvolupa una història on predomina la passió per l'art, l'amor i la vida. Amb una estructura lineal i senzilla constitueix un retrat viu i detallista de la ciutat de Delft durant la segona meitat del segle XVII, on impera un ordre social estricte amb una divisió de classes socials i religions. (catòlics i protestants). Tanmateix, la mirada curiosa, intel·ligent i sensible d'una jove minyona, la Griet, envers la pintura, farà trontollar aquest món ple de normes i regles.\nAmb una prosa planera i detallista, l'autora aconsegueix endinsar-se en el món quotidià d'una minyona que ha d'anar a comprar cada dia al mercat, i s'ha d'encarregar de les dures tasques de la llar. Sotmesa a la rígida mirada de la mestressa de la casa, es reflecteix el petit món de tensions, enveges i recels que vivien els criats dins de les cases on servien. Només les tasques que haurà de fer, ajudant al pintor en el seu taller, alliberen la Griet d'un entorn rutinari. La Griet és una jove humil, però amb una sensibilitat especial, que poc a poc es guanya la confiança del seu amo i establirà amb ell una relació molt particular.\nExisteix una versió cinematogràfica protagonitzada per Scarlett Johansson i Colin Firth, que amb una bona ambientació aconsegueix reproduir el delicat món de llum i color de la pintura de Vermeer. També la trobareu a la Biblioteca.\nLa segona novel·la és La noia de blau de Susan Vreeland, editada per Edicions 62.\nAl segle XVII, a Holanda, el famós pintor Johannes Vermeer va pintar un quadre de la seva filla Magdalena en el qual intentava copsar per a l'eternitat la inquietud i la passió interior d'aquesta. Aquest llibre és la història d'aquest quadre i la vida dels vuit propietaris que l'adquireixen al llarg del temps.\nEl quadre és el fil conductor de la història. Vuit vides diferents unides per la passió que els ha despertat la força de la pintura, i en especial, la de la noia que hi és pintada.\nLa lectura transcorre del present al passat, fins arribar a l'origen. En el primer capítol ens trobem el quadre i el seu propietari als Estats Units, en un temps indefinit però contemporani, finals del segle XX. En el següent capítol l'acció ja se situa a Holanda on passen la resta d'històries, fins arribar al moment que és pintat al segle XVII.\nÉs un llibre original, de bona lectura i detallista. Tots els relats contenen els elements imprescindibles que fan que el lector s'endinsi en cada una de les històries. Per altra banda, no és una novel·la històrica, però si que els relats inclouen alguns fets rellevants de la història d'Holanda.\nPer acabar, proposem la lectura del llibre: ¿Has aprendido? Vermeer, de Cati Wajs, editat per Laberinto de las Artes.\nPer a infants, exposa d'una forma molt clara la vida i obra d'aquest pintor. Una manera d'introduir la història i l'art pictòric entre els infants.\nPublicat per BIBLIOTECA DE SÚRIA a 18:15 Cap comentari: Enllaços a aquest missatge\n(Landsport, 7 febrer 1812 - Gandshill, 9 juny 1870)\nAvui 7 de febrer s'acompleixen 200 anys del naixement de l'autor que va retratar els desequilibris de la revolució industrial, els baixos fons de Londres, el comportament d'éssers corruptes o l'amor romàntic a través de novel·les com Oliver Twist, Temps difícils, David Copperfield, Conte de Nadal, Història de dues ciutats, o Grans esperances.\nAmb aquest motiu, el Servei de Biblioteques de la Generalitat de Catalunya ha elaborat una guia de lectura amb una selecció de recursos que les 356 biblioteques públiques de Catalunya posen al vostre abast per acostar-vos a aquest escriptor anglès universal. Cliqueu aquí.\nI per saber les obres d'aquest autor que trobareu a la Biblioteca de Súria cliqueu aquí.\nEtiquetes de comentaris: EFEMÈRIDES, GUIES DE LECTURA, GUIES DE RECURSOS WEBS, PARLEM DE LLIBRES\nA la Biblioteca ens hi posem.\nBen aviat un taller per elaborar la teva pròpia carota.\nTaller de carotes\nPublicat per BIBLIOTECA DE SÚRIA a 12:49 Cap comentari: Enllaços a aquest missatge\nAquesta setmana ha mort Wislawa Szymborska la poetessa més coneguda de Polònia que va haver d'esperar fins a la concessió del Nobel el 1996 perquè la seva obra arribés a la resta del món.\nVa destacar per una poesia plena d'humor i pel seu hàbil joc de paraules, present des del seu primer poema, Buscant una paraula, publicat en un diari el 1945. Durant la invasió nazi del 1939 va ser obligada a fer treballs forçats a les línies fèrries, cosa que no va impedir que continués els seus estudis en centres il·legals durant el període de guerra. Posteriorment cursaria Literatura i Sociologia a la Universitat de Cracòvia, on va residir fins a la seva mort.\nVa publicar més de 20 volums de poesia, entre ells Vista des d'un gra de sorra, La gent en un pont, i Sons, sensacions i pensaments.\nEls seus poemes van inspirar generacions de polonesos, i per exemple Amor a primera vista, va servir al director de cinema Krzysztof Kieslowski com a arrencada per a la seva pel·lícula Vermell.\nDeixa un llegat d'una vintena de poemaris en què hi aboca reflexions filosòfiques sobre les principals qüestions morals de la nostra època: la memòria, la bellesa, la condició humana, l'odi, el terror, veritables tractats metafísics amb una empremta d'ironia, humor i lirisme.\nPer aprofundir en la seva obra cliqueu aquest enllaç.\nPublicat per BIBLIOTECA DE SÚRIA a 19:21 Cap comentari: Enllaços a aquest missatge\nPublicat per BIBLIOTECA DE SÚRIA a 15:06 Cap comentari: Enllaços a aquest missatge\nDel 2 a l'11 de febrer, Barcelona es convertirà en la capital del crim literari. Com cada any BCNegra esdevé una cita obligada per als lectors d'aquest gènere cada vegada més ampli.\nEntre les activitats que es duran a terme indran lloc exposicions, taules rodones, converses, etc.\nPer tal que podeu ampliar la informació, cliqueu aquí.\nI, si voleu saber les novel·les d'aquest gènere que trobareu a la Biblioteca de Súria, aquí.\nPublicat per BIBLIOTECA DE SÚRIA a 14:56 Cap comentari: Enllaços a aquest missatge\nVERMEER, PROTAGONISTA INVOLUNTARI DE DUES NOVEL·LE...\nMOR WISLAWA SZYMBORSKA, LA GRAN POETESSA DE POLÒN...


Allau de centrals eòliques i fotovoltaiques a la Segarra. Un impacte irreversible. - Torà online\nMedi ambient dijous 26 novembre 2020 Autor: somsegarra\nSessió informativa en línia adreçada a la gent de la Segarra: 26 de novembre, de 19 a 21.30 h\nAllau de centrals eòliques i fotovoltaiques a la Segarra. Un impacte irreversible. Autor: stopmolins\nDiferents entitats segarrenques han organitzat una sessió informativa, que es celebrarà per internet el proper dijous 26 de novembre, de 19 a 21.30 h, per abordar la problemàtica que planteja l’allau de centrals eòliques i solars fotovoltaiques que es projecten implantar a la Segarra i les conseqüències que se’n poden derivar per al futur de la ciutadania.\nLes mesures de prevenció de la COVID-19 han obligat a substituir el que es preveia inicialment com un acte presencial per una sessió en línia a la qual podran assistir totes les persones interessades còmodament des de casa, connectats a través de l’ordinador o del telèfon mòbil. Cal fer la inscripció prèvia a través del web www.stopmolins.cat\nL’objectiu de la sessió és posar en coneixement dels veïns i veïnes de la Segarra, i de totes les persones interessades, la informació disponible sobre els projectes d’implantació de centrals eòliques i solars fotovoltaiques i debatre com poden afectar el futur de la comarca. L’obertura de la sessió anirà a càrrec d’en Francesc Lluch, president del Consell Comarcal de la Segarra, i comptarà amb la intervenció de diversos experts de reconeguda trajectòria com l’Eduard Furró, enginyer i membre del Col·lectiu per un nou model energètic i social (CMES); Sergi Saladié, geògraf i professor de la Universitat Rovira i Virgili; Eva Amposta, alcaldessa de Pinell de Brai (Terra Alta); i Montserrat Oranias, arquitecta i regidora de Patrimoni de l’Ajuntament de Santa Coloma de Queralt; per les entitats organitzadores hi participaran Ramon Saball, Montserrat Coberó, Astrid van Ginkel i Ramon Castelló.\nEn la sessió s’hi abordaran diferents qüestions, algunes de les quals són poc conegudes per bona part de la ciutadania, com les següents:\n- Hi haurà massificació eòlica a la Segarra? En aquests moments ja hi ha 144 aerogeneradors de grans dimensions o “molins” projectats.\n- Qui s’emporta els beneficis econòmics del model actual d’implantació de centrals eòliques i fotovoltaiques? Quins beneficis en pot treure la població local?\n- Què hi poden guanyar o perdre els territoris amb gran concentració de centrals eòliques?\n- Es poden impulsar sistemes alternatius basats en la participació ciutadana com succeeix en molts punts d’ Europa?\n- Quina és l’experiència de la Terra Alta, la comarca que actualment compta amb més massificació de centrals eòliques?\n- Com es pot protegir el patrimoni cultural i el paisatge des de la ciutadania i els ajuntaments?\n- Com es pot avançar cap a una transició energètica que estigui realment al servei dels ciutadans?\nSeguidament es presentarà el “Manifest en defensa del territori i el futur dels segarrencs” al que es podran adherir ciutadans i entitats que vulguin avançar cap a una transició energètica equilibrada territorialment i que estigui verdaderament orientada al servei dels ciutadans.\nEntitats segarrenques a favor d’una transició energètica responsable organitzadores de la sessió (per ordre alfabètic):\nEspai Llobregós, Fòrum l’Espitllera, Grup de Defensa del Medi Natural de la Segarra (GDMNS), Plataforma d’Afectades per la Concentració d’Aerogeneradors (PACA), Plataforma per la Defensa del Paisatge d’Alta-riba i la Segarra, Sobirania Energètica Baixa Segarra (SEBS) i StopMolins - Para i Pensa.\nEtiquetes: sessió informativa parcs eòlics segarra\nLectures: 9 Darrera: 03.01.2021


Windsor Tower Hotel Manama Bahrain - Ofertes d'hotels amb els MILLORS DESCOMPTES EN LÍNIA\nOff Exhibition Road, Al Hoora, Manama, Bahrain - Veure al mapa\nPuntuació dels comentaris 5,2 (70 comentaris)\nBarri Al Hoora Juffair Al Hoora Manama Centre Juffair Manama Centre Juffair Al Hoora Juffair Manama Centre\nSituat a l'encantadora àrea de Al Hoora, Windsor Tower Hotel gaudeix d'una posició excepcional a la compres, els restaurants, l'oci nocturn de Manama. A només 6. Km, aquest hotel de 3-estrelles és fàcilment accessible des de l'aeroport. Per aquells de vosaltres que vulguin aventurar-se Beit al-Quran, Delmon Cinemas, Museu Nacional de Bahrain són només algunes de les atraccions disponibles per als visitants.\nAmb una oferta de serveis hotelers superior i ampla gama d'entreteniment, Windsor Tower Hotel és compromet a que la seva estada sigui el més còmoda possible. Les carecterístiques més important de l'hotel inclouen servei d'habitacions 24 hores, Wi-Fi gratuït en totes les habitacions, Zones públiques amb Wi-Fi, aparcament de cotxes, servei d'habitacions.\nWindsor Tower Hotel té 78 habitacions, totes amoblades amb gust per tal d'oferir comforts com televisió de pantalla plana, detector de fum, aire condicionat, escriptori, mini bar. Durant el dia podeu gaudir de l'atmòsfera relaxant de centre esportiu, piscina exterior. Amb una localització ideal i amb comoditats imbatibles, Windsor Tower Hotel no troba competidors en cap categoria.\nTots els tipus de viatgers (131) Viatger de Negocis (25) Parelles (24) Viatgers en solitari (67) Famílies amb infants petits (6) Famílies amb infants grans (1) Grups (8)\nTots els tipus de viatgers (498) Parelles (104) Viatgers en solitari (258) Famílies amb infants petits (54) Famílies amb infants grans (5) Grups (77)\nMirandas, Unió dels Emirats Àrabs\nkhalil, Aràbia Saudita


El vol de les 23:45 - Lletraferit\nel cel ha vingut per a quedar-se.\n© Antonio Marín Segovia\nQuan vaig vindre a viure a Russafa no hi havia cel. Bé, n’hi havia però jo només pensava en el barri. Russafa era una pedra preciosa penjada en tots els colls i en tots els arbres. Hi havia on anar a prendre cerveses a qualsevol hora. Hi havia dones de monyo cardat assegudes en els bancs festius dels dilluns. Tenda de guitarres. Una llibreria amb nom d’escrivent i poesia. La cantonada del Pascualín. Gossos negres i marrons, fins i tot un al qual li falta una pota. Hi havia mocadors arcs de Sant Martí amarrats a les finestres com si foren besos sobre el baf dels vidres. Hi havia hòmens que arrosseguen les seues cames romàniques fins a la barra del bar del mercat i demanen la cassalla silenciosa i tèrbola. Tapisser, ferreteria, una botiga on comprar mel i la vibració de les abelles. Xiquets i xiquetes que es diuen Pol o Julieta\nVALÈNCIA. La meua dona i jo ens havíem acostumat a no mirar al cel. Vam saber que es trobava allí quan vam sentir el soroll que feien els avions en plena maniobra d’aterratge. A mesura que avançava el dia anàvem oblidant que hi ha una ruta comercial que sobrevola els nostres caps –mentres desdejunem o preparem l’arròs caldós o engreixem les nostres novel·les– i que arriba fins a Manises. Només es feia de nit quan sentíem l’arribada del vol de les 23:45. El dia –com a cos temporal i camp de la meteorologia– s’estenia opac fins que arribava impuntual el vol de les 23:45 i preníem consciència que havia transcorregut una altra jornada. No obstant això, amb la pandèmia el vol de les 23:45 ha desaparegut de les rutes i els ancoratges a la normalitat han sigut els ocells antics. La merla a les cinc del matí. La tórtora a les set. Els avions comuns i les oronetes a les huit. Els teuladins a les nou i a les deu. Les gavines a l’hora del vermut. Els falciots marrons i les cotorres enjoiades de verd a les cinc i a les sis. El xoriguer minuts abans que es tanque ponent. Pensàvem que a penes hi havia pardals en el barri. Però el que passa és que ara els podem sentir quan s’ha reduït el trànsit i els semàfors són menys rojos.\nEns havíem acostumat a no mirar al cel. Igual que se’ns havia oblidat que en els carrers, entre l’asfalt i la ronquera d’autobusos i automòbils, en els jardins als quals duem a passejar els gossos o sobre les antenes, hi ha pardals, piulades, festejos. Esquives i invisibles aus que assistien previngudes a les nostres anades i tornades, a les hores punta, a les plantacions de cotxes en doble fila.\nEl contrari al cel és l’asfalt amb la seua densitat viscosa i tràgica. En estos dies de transitar els carrers sense les cames, la ciutat s’ha tranquil·litzat com un riu quan arriba a la seua desembocadura. Durant les setmanes en què no es permetia eixir a passejar vam traure el cap al balcó. I els ulls, que tenen forma de caragol, s’han acostumat a pujar lentament per les façanes dels edificis d’enfront. Els meus ulls no són gran cosa. Però han vist els aplaudiments i la música a les huit. Els meus ulls tenen la tonalitat marró de les portes de pas que ja no estan de moda a les cases. Els ulls com la mar són més cridaners que els ulls de fusta. El meu ull dret té la pupil·la molt xicoteta. El meu ull dret és un caragol lent, que tarda a acostumar-se a la foscor. Però poc importa en esta època en la qual els veïns han corregut cortines i baixat persianes. L’única cosa que deixaven a la vista han sigut les banderes que penjaven dels balcons com a mans de dits llargs i monàrquics esperant que se’ls besara l’anell.\nLa NASA acaba de comunicar que el Sol s’afeblix, just ahir que vaig vore un verderol al parc Miguel Granero. Ni les matemàtiques ni la lògica han sigut tractades com una religió. Pot ser que esta nit aplegue de nou el vol de les 23:45. O pot ser que no. El cel –això sembla– ha vingut per a quedar-se.


Vuit aliments per a una pell sana i protegida | Consumer\nVuit aliments per a una pell sana i protegida\nL'eficàcia de la cosmètica i la dermatologia es multiplica amb una cistella de la compra abundant en aliments antioxidants\nImatge: Natalie Maynor\nLa pell és l’òrgan més gran del nostre cos. La seva cura excedeix a l’ús de cremes protectores o hidratantes. La dermatologia més avançada contempla l’alimentació per prevenir l’efecte oxidant del sol de l’estiu, fins i tot per al tractament d’afeccions greus. Perquè la pell -i amb ella el pèl i les ungles– conservi un bon estat de salut, cal encertar en l’elecció dels nutrients, així com en les tècniques de conservació de les vitamines, sals minerals i àcids grassos essencials. En aquest article es llisten vuit aliments molt recurrents en la dieta quotidiana que són el millor suport per aconseguir una pell saludable davant determinats problemes, siguin estacionals o somàtics.\nAliments per a la pell: una llista que comença amb l’aigua\nUna llista d’aliments per a la pell identifica als quals són beneficiosos per a l’organisme i ajuden a cuidar la pell des de l’interior. Aquesta és la idea que preval en les recerques dermatológicas, clíniques i dietètiques, que busquen utilitzar vitamines, aminoàcids, àcids grassos insaturats, antioxidants i oligoelementos que nodreixin i oxigenin la pell, que la tersen, però no a força de tractaments tòpics sinó interns.\nÉs evident el paper de l’alimentació -en particular, de certs antioxidants- en la cura de la pell sana, així com el seu paper protector davant el fotoenvejecimiento. De fet, la pell, en els seus diferents estrats, conté dispersos un grup d’antioxidants protectors, tant enzimàtics (glutatión peroxidasa, superóxido dismutasa i catalasa) com no enzimàtics (diferents formes químiques de la vitamina I o tocoferol, vitamina C o àcid ascòrbic, ubiquinol -la forma més activa del coenzim Q10-, carotenoides, beta-caroteno, luteïna, zeaxantina, licopeno, etc.). Per això, amb la selecció d’aliments es busca una dieta regenerativa que inclogui els nutrients i antioxidants que procuren una pell sana. Tots ells estan en la llista d’aliments que es presenta a continuació.\n1. L’aigua. El primer que ha d’incloure’s, encara que molts no ho contemplin com un aliment en si mateix, és l’aigua. Convé que l’aigua estigui depurada. Es pot optar per habituar-se a ingerir aigua mineral o adquirir algun mètode de filtrat i depuració de l’aigua. No cal oblidar que en algunes fruites (com la síndria, el meló, la pera, les cireres i les taronges), el 85% de la composició és aigua. És sabut, però resulta imprescindible repetir-ho: cal beure aigua -més encara quan fa calor-; els sucs, per molt naturals que siguin, són aportacions extra a aquesta quantitat.\n2. El bròcoli. La família de les cols, i especialment el bròcoli, és rica en antioxidants, sobretot els derivats de les vitamines C i I. La vitamina C produeix col·làgen i manté la pell sana i flexible, mentre que la vitamina I protegeix les membranes cel·lulars de la pell i defensa contra el dany per radiació de rajos UVA. Les opcions culinàries que ofereix el bròcoli són molt àmplies: en crema, com amaneixo, com a ingredient original en una pizza, fins i tot en sopa.\n3. Les avellanes. Aquesta fruita seca són una de les millors fonts alimentoses de vitamina I, que nodreix la pell i la protegeix del sol. En ser uns aliments tan densos en nutrients i en energia, un grapat diari (uns 25 grams) són suficients per proveir-se dels seus beneficis de manera equilibrada. La seva presència en la dieta pot donar-se en forma d’ametlles senceres com a aperitiu, en agregar-les a les amanides i al iogurt, saltearlas o hornearlas per conservar-les i utilitzar-les per cobrir un plat de peix, pollastre, o fins i tot arròs o pasta. Les avellanes trossejades o moltes es poden afegir a les cremes de cereals o a l’arròs amb llet del desdejuni.\n4. Les pastanagues. Les pastanagues destaquen sobre la resta d’hortalisses per la seva riquesa en beta-caroteno, l’antioxidant que es converteix en vitamina A dins del cos. Aquest compost ajuda a reparar els teixits i, al mateix temps que contribueix a prendre els rajos bons del sol, protegeix a la pell dels nocius. De fet, la recerca més avançada avala l’ús de complements dietètics a força de beta-caroteno com a suport a la protecció solar enfront de les cremades. Les pastanagues crues, en amanides o amb una salsa baixa en calories, proporcionen mossegades dolces. I és curiós, però les pastanagues cuites aporten encara més beta-caroteno que les crues i un sabor dolç més intens. Aquestes hortalisses de color taronja poden ser un mos molt apetitós convertides en boletes amb coco i pinyons.\n5. Les llavors de carabassa. Si bé la carn de carabassa és una font de beta-caroteno semblant a la pastanaga, també les seves llavors són amigues de la bellesa de la pell. La seva riquesa en zinc les converteix en una protecció de les membranes cel·lulars que ajuden a mantenir el col·làgen i promou la renovació de la pell. Com amb les avellanes, les pipes de carabassa adornen i fins i tot enriqueixen plats, com a una crema de carbassó o les amanides fredes i temperades.\n6. Peix blau de temporada: verdel, anxoves, sardines, bonic i tonyina. Malgrat la precaució que cal tenir amb els metalls pesats presents en els peixos blaus, els seus beneficis superen els riscos. És més favorable optar pels més petits, com les anxoves, les sardines, el verdel i el chicharro. Contenen alts nivells de greixos omega-3, que permeten una major permeabilitat de les membranes i, en conseqüència, un millor funcionament cel·lular. Aquests nutrients, pel seu caràcter antiinflamatorio, també poden ajudar a alleujar la inflamació en la pell. Per aconseguir aquests efectes és imprescindible evitar les fritades i optar per preparacions més lleugeres, com l’estofat, la planxa o el papillote.\n7. Cereals integrals. Un altre antioxidant fonamental per a la pell és el seleni, un mineral que es troba en els cereals integrals i, per tant, en les farines que es processen com a pa i pasta, i l’arròs integral. El seleni ajuda a protegir la pell contra els danys del medi ambient i promou la seva elasticitat i la seva salut general. No obstant això, cal tenir precaució. Els suplements de seleni, sobretot de manera industrial, en dosis altes s’han relacionat amb problemes de salut, per la qual cosa sempre és millor obtenir el seu benefici de manera natural en els aliments quotidians.\n8. Fruites tropicals, a l’estiu. La naturalesa és molt sàvia, i allà on el sol és més intens creixen les fruites més riques en vitamina C i antioxidants. Les fruites tropicals superen amb escreix el contingut en vitamina C i antioxidants a la resta, tal és el cas de la guayaba, la papaya i el mànec (aquestes dues últimes també abundants en beta-caroteno, poderós antioxidant que potencia la reposició de les reserves cel·lulars de la pell). No en va, la vitamina C col·labora perquè el cos produeixi col·làgen, el component per excel·lència que ajuda a mantenir la pell ferma i elàstica. Totes aquestes fruites són molt riques en aigua el que els fa ser perfectes per a sucs, però les seves propietats es potencien si es consumeixen a trossos.


El CFGS d’Educació infantil a Mas Pintat de Reus | Institut Narcís Oller\nMas Pintat és un espai de suport a les famílies de Reus. És un servei que realitza activitats formatives i lúdiques adreçat a famílies amb infants de 0 a 6 anys.\nLa directora del centre va acompanyar l’alumnat per tot el recinte de Mas Pintat i van presenciar els diferents espais del centre i les activitats que s’hi realitzen cada dia (espai nadó, tallers de cuina, sala d’alletament, ludoteca, sala de psicomotricitat…).\nUna visita que ha ajudat a l’alumnat a entendre la finalitat i la necessitat d’un espai familiar. Una manera d’acompanyar i acollir les famílies i els seu fills/es i compartir un temps i un espai determinat.\nPer finalitzar la sortida l’alumant va visitar la Biblioteca infantil Xavier Amorós de Reus que compta amb molta dinamització per a la lectura dels més petits/es.


VÍDEO La CUP empapera una oficina d'Endesa a Tarragona: «Ni fred, ni foscor» | NacióTarragona\nper Jonathan Oca , Tarragona , 2 d'octubre de 2019 a les 17:27 |\nLa CUP de Tarragona ha portat a terme una acció "simbòlica" contra una de les oficines d'Endesa a la ciutat, concretament a la del carrer Mallorca. Els anticapitalistes han empaperat els vidres amb missatges com "ni set, ni fred ni foscor", "la llum és un dret, no un negoci" o "Endesa xantatgista".\nAquesta acció, segons la portaveu cupaire Laia Estrada, és una protesta i una clara mostra de rebuig a la carta que Endesa va enviar als ajuntaments catalans "amenaçant" que iniciaria els procediments de suspensió de subministrament elèctric a les persones vulnerables a partir de l'1 d'octubre si els consistoris "no es feien càrrec d'almenys la meitat del deute acumulat". Sobre això, ha manifestat que "aquesta amenaça no té cap fonament perquè les famílies estan emparades per la Llei 24/2015".\nTanmateix, ha expressat que li sembla "insultant i vergonyant" que una companyia de l'IBEX 35, "que ha guanyat 1.511 milions d'euros l'any 2018 s'atreveixi a exigir aquest tipus de pagament". Estrada ha demanat a les administracions que en cas que es talli la llum a una sola família per aquest motiu, cal que "s'engeguin les mesures sancionadores cap a aquesta multinacional". A més, també ha apuntat que "cap cèntim públic ha d'anar destinat a pagar aquest deute".\nAcció de la CUP contra una oficina d'Endesa. Foto: Jonathan Oca\nAquesta acció arriba després que en el ple s'aprovés una moció demanant la condonació del deute i que aturés el "xantatge" de la companyia elèctrica. El text presentat per Junts per Tarragona, la CUP, ERC, En Comú Podem i PSC va ser aprovat i va comptar amb les sis abstencions dels regidors de Cs i PP. Els partits que presentaven la moció van titllar l'advertència de la companyia elèctrica de "xantatge" i "amenaça".\nPolítica, Tarragona, Endesa, plenari, amenaça, CUP, oficina, empaperada


Detinguda una persona per delicte d’abusos sexuals a menors de 16 anys – Ràdio Pego\nDetinguda una persona per delicte d’abusos sexuals a menors de 16 anys\nEsta detenció, realitzada per la Guàrdia Civil d’El Verger, es va produir fa unes setmanes en el marc de l’Operació ‘Chicho‘. La investigació es va iniciar després de denunciar-se, en març de 2016, abusos sexuals a menors que s’havien produït entre maig i juny de 2015 a Beniarbeig.\nLa Guàrdia Civil d’El Verger, en el marc de l’Operació ‘CHICHO‘, fa unes setmanes que va detindre un baró de 20 anys d’edat que respon a les sigles J.F.F.A, en la localitat de Beniarbeig, com a presumpte autor d’un delicte d’abusos sexuals a menors de 16 anys. La investigació es va iniciar després que, en març, es denunciaren abusos sexuals a menors de 16 anys ocorregudes entre maig i juny de 2015 en dita localitat.\nEn l’esmentat període el detingut esperava els menors a l’eixida del col·legi per a portar-los a algun portal pròxim i, a l’interior, mostrar-los vídeos de fort contingut sexual. El detingut també oferia als menors diners, normalment un euro, perquè estos li feren una besada en la galta o en el coll, sempre convencent les víctimes perquè no digueren res als seus progenitors. L’edat dels menors víctimes d’estos suposats abusos rondava els nou anys d’edat.\nPer a dur a terme les investigacions, la Guàrdia Civil d’El Verger va mantindre reunions amb diferents pares dels menors que van ser víctimes dels fets descrits. Estes reunions, assenyalen, van resultar en alguns casos «improductives» perquè els pares es mostraven poc inclinats a que els seus fills hagueren de passar per un judici posterior.\nSegons fonts de la Policia Local, a Beniarbeig es va generar una alarma social entre la població, que va provocar que molts pares i mares no deixaren eixir sols els seus fills i filles al carrer i es mobilitzaren a l’entrada i eixida del col·legi de la població per a protegir els menors.\nL’autor va ser posat en llibertat després presentar-se en el Jutjat d’Instrucció de Guàrdia de Dénia.\n← Detingudes tres persones per falsificació de moneda i distribució de bitllets falsos\nNova assemblea de LAPS →


Osca insta a tornar a l'Aragó murals de Sixena\nLa sentència certifica que les pintures murals es poden traslladar com si fossin un quadro i que són part del bé immoble a què pertanyen\nHuesca 05 de d’octubre del 2020. 11:47\nEls valuosos murals romànics del monestir de Sixena, retinguts il·legalment a Catalunya des de la guerra civil, han de tornar al seu lloc d’origen, el cenobi dels Monegres. Així ho ha decidit avui mateix l’Audiència Provincial d’Osca en una resolució en què ha desestimat els recursos d’apel·lació del MNAC (Museu Nacional d’Art de Catalunya) i la Generalitat de Catalunya interposats contra la sentència del Jutjat núm. 2 d’Osca que ordenava la devolució de les pintures murals romàniques del monestir de Sixena.\n«És una altra batalla guanyada en la recuperació de l’art sacre aragonès», ha remarcat aquest matí Jorge F. Español, advocat de la localitat de Vilanova de Sixena que defensa els interessos d’Aragó en aquest plet.\nLa sentència de l’Audiència confirma la resolució dictada per la jutge del Jutjat núm. 2 d’Osca Silvia Ferreruela, que va apreciar que les pintures murals del monestir de Sixena estan al MNAC sense cap títol i, per tant, en precari, per això el museu barceloní les ha de tornar al monestir de Sixena, situat a la localitat d’Osca de Vilanova de Sixena.\nA més, l’Icomos (Consell Internacional de Monuments), òrgan especialitzat de la Unesco, va declarar que les pintures murals arrencades s’han de retornar sempre al seu lloc originari.\nLa sentència de l’Audiència Provincial d’Osca certifica, com van dir els pèrits catalans en el judici, que les pintures murals es poden traslladar com es traslladaria un quadro i que són part del bé immoble a què pertanyen. Fins i tot, tot i que es volguessin separar del cenobi, no es podria legalment, ja que la declaració com a monument nacional impedeix que es desafectin aquestes pintures del monument a què estan adscrites després de la seva declaració com a monument nacional el 1923.\nL’Audiència d’Osca estima que la voluntat de la comunitat de monges de Sixena, propietària d’aquestes pintures, és que siguin tornades al monestir de Sixena, i així ho va ratificar la mateixa congregació vaticana per a la vida religiosa.\nLes monges de Sixena deixaran el monestir el 2020\nAquestes pintures murals del monestir de Sixena estan considerades les més importants del romànic espanyol i van ser arrencades il·legalment i de forma molt deficient en plena guerra civil pel funcionari de la Generalitat Josep Gudiol, que no comptava ni amb l’obligat permís de la Direcció General de Belles Arts ni amb el permís de les monges propietàries, raó per la qual, jurídicament, l’arrencada va suposar un espoli del monument, a part que la Generalitat de Catalunya no tenia cap competència a la província d’Osca.\nContra aquesta sentència hi ha l’opció d’un recurs de cassació davant la Sala Primera del Tribunal Suprem i s’ha d’interposar en un termini de 20 dies.\nProvíncia d'Osca Museu de Lleida Sixena Aragó Província de Lleida Catalunya


Les Receptes de StHilari: de maig 2009\nUn cop elaborat el cabell d’àngel, calia trobar l’hi una bona sortida. La primera destinació ha estat acompanyant el caramel líquid d’un flam, un flam en aquest cas de tapioca. Proveu-ho, veureu que el cabell d’àngel lliga fantàsticament amb el caramel del flam, i la tapioca l’hi dona al flam una textura nova, ja m’ho direu.\nDespatxeu ( per unes 10 unitats)\n-100 gr. de tapioca\n-1 l. De llet\n-canyella i llimona\n1.-Per fer el caramel, poseu el sucre en una paella i deixeu que es desfaci, tot seguit poseu una mica del caramel al fons dels motlles amb una cullerada de cabell d’àngel.\n2.-Bulliu la tapioca amb la llet ,el sucre ,la canyella i la pell de la llimona, remenant constantment.\n3.- Ja fora del foc, incorporeu-hi els ous i ompliu els motlles amb aquesta barreja.\n4.-Dexeu-los coure al bany maria al forn a 180 graus durant 50 m. i ....un cop fred, gaudiu-ho de gust\nPublicat per Alfons a 22:03 2 comentaris\nEtiquetes de comentaris: Cabell d'àngel, Flam, Postres, tapioca\nNo, per molt que a la foto ho pugui semblar-ho, no es tracta de cap representació d’una estructura molecular, és un pom fet amb tomàquets cherry caramel-litzats. Un divertit i senzill entreteniment que no tant sols guarneix la taula, si no que servit com aperitiu desapareix al mateix ritme – o més- que els encenalls de pernil.\n1.-Posseu sucre en una paella a caramel.litzar\n2.-Incorporeu-hi els tomàquets i mescleu-los amb el caramel\n3.- hi punxeu l’extrem d’una broqueta i dexeu-ho refredar... i gaudiu-ho de gust!\nPublicat per Alfons a 16:04 1 comentaris\nEtiquetes de comentaris: aperitiu, Broqueta, Pom, Tomàquet, Tomate, Tomato\nGOTET DE GASPATXO DE POMA I COGOMBRE AMB PANNA COTTA DE IOGURT\nUna combinació força peculiar. Al nº 91 de la revista “ Descobrir Cuina” , la presenten acompanyada d’una cullera amb salmó marinat, jo vaig prescindir del salmó i vaig fer servir la meitat del cogombre, i el resultat en petit format, fins i tot va complaure als poc amants d’aquesta cucurbitacea.\n-115 g de xocolata negra\n-62.5 ml d'aigua\n-1 cullerada petita d'essència de vainilla\n-1/2 cullerada petita de bicarbonat sòdic\n-un pols de sal\n-1/2 tassa de xips de xocolata\n1.-Prescalfeu el forn a 180ºC.\n2.- En un cassó a foc baix barregeu l'aigua, la mantega i la xocolata.\n3.- Ja fora del foc, afegiu el cacau en pols, el sucre, els ous i la vainilla. Barregeu-ho bé i tot seguit incorporeu-hi la farina tamisada, el bicarbonat, els xips de xocolata i la sal.\n4.-Poseu-ho en un motlle quadrat de 20x20cm i feu-ho coure al forn uns 20 minuts aproximadament. Deixeu-ho refredar i serviu-ho en petits quadrats de 4x4... i gaudiu-ho de gust.\nPublicat per Alfons a 8:08 0 comentaris\nEtiquetes de comentaris: Cacau, Chocolate, Pastís, Postres, Xocolata\nAquesta recepta m’ha vingut com anell al dit, per donar una simpàtica sortida a una petita ampolla d’oli de cacauet que tenia reservada al rebost. El sabor d’aquest oli combinat amb el de la llima, dona a aquests muffins un toc força exòtic i les llavors de gallaret s’encarreguen de donar-hi un toc divertit al tast. Es resultat és també fantàstic amb oli de gira-sol com alternativa.\nDespatxeu per unes 20 unitats\n-175 ml d’oli de cacauet/gira-sol\n-225 g de farina\n-225 de sucre fi\n-1 ou sencer i 1 clara\n-suc de ½ llima\n-3 culleradetes de llavors de gallaret\n-ratlladura de la llima\n1.-Escalfeu el forn a 180 º\n2.-En un bol bateu l’ou, la clara, l’oli, la llet, el suc del llima i 2/3 parts de la ratlladura.\n3.-A part, barregeu la farina tamisada, el llevat, el sucre i un pessic de sal, i ho afegiu delicadament a la preparació anterior, juntament amb 2 culleradetes de les llavors de gallaret\n4.-Poseu la barreja en els motlles fins les 2/3 parts i repartiu per sobre les llavors i la ratlladura que us quedi. Poseu-ho a coure uns 25 minuts, i a gaudir-ho de gust.\nPublicat per Alfons a 10:07 1 comentaris\nEtiquetes de comentaris: Gallaret, Llima, Muffins, Postres\nPublicat per Alfons a 20:06 5 comentaris\nCuiners i metges comparteixen una eina de treball: les receptes. Una relació experimentada d’ingredients que, combinades en les seves justes quantitats, tenen com a finalitat millorar el nostre estat. Aquest blog pretén ser un recull de receptes, en aquest cas de cuina, que fetes a casa i compartides amb familiars i amics, ho han aconseguit. Gaudiu-les a gust.\nPublicat per Alfons a 19:57 1 comentaris


L'Ajuntament d'Alberic segueix amb el desenvolupament del seu pla agrícola centrat en la millora dels vials i les infraestructures situades en el terme municipal, amb l'objectiu de beneficiar als agricultors que treballen les seues terres i viuen del sector primari. Malgrat la complicada situació econòmica que es pot estar provocant per la crisi del Coronavirus, el consistori ha fet un treball de millora constant que ha provocat el rejoveniment del terme agrícola. L'any 2020, malgrat la situació en la qual s'està vivint com a fruit de la pandèmia, també ha sigut un any d'inversions importants en el terme municipal alberiqueny. Així, la quantitat invertida se n'ha anat fins als 67.200 euros. Si es té en compte l'invertit des de 2015, la quantitat s'eleva fins als aproximadament 350.000 euros. L'última de les inversions rebudes permetrà invertir en els pròxims mesos 137.000 euros que serviran per a executar la reparació i pavimentació del Camí de l'Alasquer, de la Vall i del Rollet. L'ajuda procedeix de la Conselleria d'Agricultura, Desenvolupament Rural, Emergència Climàtica i Transició Ecològica de la Generalitat Valenciana, que aportarà 82.300 euros, mentre que l'ajuntament alberiqueny afegirà al voltant de 55.000 euros per a fer possible l'obra de millora. A més, s'han desenvolupat diversos plans de contractació vinculats a la millora del terme municipal que han permés treballar a desenes de alberiquenys durant diversos mesos, sobretot centrats en el període estival en el qual l'activitat econòmica primària entra en un cert recés.\nL'aposta de l'equip de govern que comanda Toño Carratalá s'ha vist reforçada en els últims anys, quan percentualment la inversió ha augmentat un 100%. Els treballs no s'han limitat a l'asfaltat de camins per a millorar l'accessibilitat dels agricultors fins als seus camps de collites, sinó que també s'han centrat en la neteja de camins i parcel·les, la reparació de vials, el desbrossament per a millorar la visibilitat o les podes i neteges de parcel·les agrícoles. "L'agricultura és font de vida i vital en l'economia de la nostra localitat i per això destinem tots els anys nombrosos recursos municipals per a millorar les seues condicions. El nostre terme municipal és molt ampli i per això hem d'anar actuant gradualment però no ens detenim perquè tenim la convicció que els nostres agricultors mereixen el nostre esforç màxim. Estarem al seu costat", manifesta l'alcalde, Toño Carratalá.


Soraya i Botella, sense pietat d'Aguirre - El triangle\nSoraya i Botella, sense pietat d’Aguirre\nL'alcaldessa madrilenya recorda la "presumpció de veracitat" de la declaració dels agents\nL’incident que ha protagonitzat aquest dijous la presidenta del PP madrileny, Esperanza Aguirre, amb agents de mobilitat està portant cua. I no només a les tertúlies de la televisió i la ràdio, a Twitter -on ràpidament es va convertir en trending topic-, a Facebook i altres plataformes socials de la xarxa (que també). La reacció de la vicepresidenta del Govern, Soraya Sáenz de Santamaría, pastada a la de l’alcaldessa de Madrid, Ana Botella, posa de manifest, una vegada més, les distàncies que hi ha entre un important sector del Partit Popular de Mariano Rajoy i la díscola expresidenta madrilenya.\nNi Botella ni Sáenz de Santamaría s’han afanyat a emparar la líder dels populars madrilenys. Per contra, han recordat que “la llei és igual per a tothom” i Botella, en particular, ha afegit que la declaració dels agents sobre la infracció d’Aguirre “té presumpció de veracitat“, i que se seguirà el procediment legalment establert.\nEn primer pla mediàtic\nEsperanza Aguirre, això sí, ha rebut comentaris més amables de part de destacats exponents de la dreta mediàtica espanyola, com Pedro J. Ramírez i, sobretot, Cristina López Schlichting i Edurne Uriarte. Molt menys edulcorada ha estat la intervenció d’Aguirre a Las mañanas de Cuatro, farcida de retrets i interrupcions.\nPrevA qui ataca amb acarnissament Juan Luis Cebrián?